Official Journal L 112 , 11/05/2000 P. 0067 - 0072



Deċiżjoni tal-Kumitat Konġunt għaż-Żona Ekonomika Ewropea Nru 13/1999 Tad-29 ta' Jannar 1999 Li jemenda l-Anness XXI (Statistika) għall-Ftehim taż-ŻEE Il-KUMITAT KONĠUNT GĦAŻ-ŻEE, Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'l quddiem msejjaħ bħala "l-Ftehim", u b'mod partikolari l-Artikolu 98 tiegħu, Fejn l-Anness XXI għall-Ftehim kien emendat bid-Deċiżjoni tal-Kumitat Konġunt għaż-Żona Ekonomika Ewropea Nru 38/98 tat-30 ta' April 1998 [1], Billi sar meħtieġ, biex tiġi miżmuma l-omoġeneità tal-Ftehim fl-erja ta' l-istatistika u sabiex tassigura l-produzzjoni u d-dissimenazzjoni ta' informazzjoni statistika koerenti u komparabbli biex jiġu deskritti u mmonitorjati l-aspetti rilevanti kollha ekonomiċi, soċjali u ambjentali taż-Żona Ekonomika Ewropea, biex tinkorpora fl-Anness XXI għall-Ftehim numru ta' atti legali adottati mill-Komunità Ewropea matul iż-żmien li jkun għadda mill-aħhar emendi li kienu saru għall-Anness XXI; Billi, jekk jittieħed akkont tas-sitwazzjoni speċifika tal-Liechtenstein bħala pajjiż żgħir, limitazzjoni tal-ħtiġijiet ta' l-istatistika hija xierqa, IDDEĊIEDA DAN LI ĠEJ: Artikolu 1 L-Anness XXI għall-Ftehim għandu jkun emendat kif speċifikat fl-Anness għal din id-Deċiżjoni. Artikolu 2 It-testi tar-Regolament tal-Kunsill (KE, Euratom) Nru 58/97 [2], Regolament tal-Kunsill (KE) Nru 476/97 [3], Regolament tal-Kummissjoni (KE) Nru 895/97 [4], Regolament tal-Kunsill (KE) Nru 322/97 [5], Regolament tal-Kunsill (KE) Nru 23/97 [6], Deċiżjoni tal-Kummissjoni 97/157/KE, Euratom [7], Regolament tal-Kummissjoni (KE) Nru 1749/96 [8], Regolament tal-Kummissjoni (KE) Nru 2214/96 [9], Regolament tal-Kunsill (KE) Nru 2223/96 [10], Deċiżjoni tal-Kummissjoni 97/178/KE, Euratom [11], Direttiva tal-Kunsill 96/16/KE [12], Deċiżjoni tal-Kummissjoni 97/80/KE [13] u Regolament tal-Kunsill (KE) Nru 2467/96 [14] fl-ilsien Islandiż u f'dak Norveġiż, li huma annessi għall-verżjonijiet ta' ilsna rispettivi għal din id-Deciżjoni, huma awtentiċi. Artikolu 3 Din id-Deċiżjoni għandha tidħol fis-seħħ fit-30 ta' Jannar 1999 sakemm in-notifiki kollha taħt l-Artikolu 103(1) tal-Ftehim ikun saru lill-Kumitat Konġunt għaż-ŻEE. Artikolu 4 Din id-Deċiżjoni għandha tkun ippubblikata fis-sezzjoni taż-ŻEE ta', u fis-suppliment taż-ŻEE għall-, Ġurnal Uffiċjali tal-Komunitajiet Ewropej. Magħmul fi Brussel, fid-29 ta' Jannar 1999. Għall-Kumitat Konġunt għaż-ŻEE Il-President F. Barbaso [1] ĠU L 310, tad-19.11.1998, p. 27. [2] ĠU L 14, tas-17.1.1997, p. 1. [3] ĠU L 75, tal-15.3.1997, p. 1. [4] ĠU L 128, tal-21.5.1997, p. 1. [5] ĠU L 52, tat-22.2.1997, p. 1. [6] ĠU L 6, ta' l-10.1.1997, p. 1. [7] ĠU L 60, ta' l-1.3.1997, p. 63. [8] ĠU L 229, ta' l-10.9.1996, p. 3. [9] ĠU L 296, tal-21.11.1996, p. 8. [10] ĠU L 310, tat-30.11.1996, p. 1. [11] ĠU L 75, tal-15.3.1997, p. 44. [12] ĠU L 78, tat-28.3.1996, p. 27. [13] ĠU L 24, tal-25.1.1997, p. 26. [14] ĠU L 335, ta' l-24.12.1996, p. 3. -------------------------------------------------- L-ANNESS Għad-Deċiżjoni tal-Kumitat Konġunt għaż-ŻEE Nru 13/1999 L-Anness XXI (Statistika) għall-Ftehim taż-ŻEE għandu jkun emendat kif speċifikat hawn taħt. A. STATISTIKA TAN-NEGOZJU 1.Punt 1 (Direttiva tal-Kunsill 64/475/KEE) għandu jkun mibdul b'dan li ġej. "1. 397 R 0058: Regolament tal-Kunsill (KE, Eurotom) Nru 58/97 tal-20 ta' Diċembru 1996 dwar l-istatistika tan-negozju strutturali (ĠU L 14, tas-17.1.1997, p.1). Il-provvedimenti tar-Regolament għandu, għall-iskopijiet tal-Ftehim preżenti, għandu jinqara b'dawn l-addattamenti li ġejjin: (a) L-Islanda hi eżentat milli titrażmetti ir-riżultati nazzjonali preliminari jew stimi kif meħtieġ fl-Annessi għal dan ir-Regolament; (b) L-Islanda hija eżentata milli tuża NACE REV.1 għas-snin 1995 u 1996; hija għandha tissupplixxi data konvertita minn ISIC 1986 minflok; (ċ) L-Islanda hija eżentata milli tipprovdi data dwar l-oġġetti individwali li ġejjin: (i) l-Anness 2, Sezzjoni 4(3), statistika annwali dwar l-intrapriża: kodiċi 12 13 0, 13 12 0, 13 13 1, 13 41 1, 15 12 0, 15 13 0, 15 31 0, 16 13 2, 18 12 0, 18 15 0, 18 16 0, 20 11 0 (ii) Anness 2, Taqsima 4(4), statistici multi-annwali għall-intrapriżi: L-oġġetti kollha (iii) Anness 2, Taqsima 7(2): it-taqssim tal klassijiet iklassifikati skond ir-rizultati ta' l-1997; (d) l-Istati ta' l-EFTA m'għandhomx ikunu marbuta ma' analiżi reġjonali tad-data kif meħtieġa minn dan ir-Regolament; (e) Liechtenstein hija eżentata milli tiġbor id-data meħtieġa min dan ir-Regolament, ħlief għal dawn il-ħwejjeġ varjabbli fir-rigward ta' sezzjonijiet C sa K u M sa O tal-klassifikazzjoni statistika ta' l-attivitajiet ekonomiċi fil-Komunità Ewropea (NACE REV.1.): - numru ta' intrapriżi (totali), - (numru ta' unitajiet lokali (totali) - numru ta' persuni impjegati (NACE REV.1, livell ta' 3 numri). Hi għandha tipprovdi ħwejjeġ varjabbli bħal dawn, għall-ewwel darba fl-2000 għas-sena 1999." 2.It-test ta' punt 3 (Direttiva tal-Kunsill 72/221/KEE) għandu jkun imħassar. 3.Fil-punt 4b (Regolament tal-Kunsill (KEE) Nru 2186/93), it-test ta' l-adattament (b) għandu jkun mibdul b'dan li gej:"Liechtenstein għandu jħaddem il-miżuri meħtieġa biex jaderixxi ma' dan ir-Regolament sa l-1 ta' Jannar 2000." B. STATISTIKA DWAR KUMMERĊ BARRANI 1.Dan li ġej għandu jiżded ma' punt 8 (Regolament tal-Kunsill (KE) Nru 1172/95): ", kif emendat minn: - 397 R 0476: Regolament tal-Kunsill (KE) Nu 476/97 tat-13 ta' Marzu 1997 (ĠU L 75, tal-15.3.1997, p.1)." 2.Punt 9 (Regolament tal-Kummissjoni (KE) Nru 68/96) għandu jinbidel b'dan li ġej: "9. 397 R 0895: Regolament tal-Kunsill (KE) Nru 895/97 tal-20 ta' Mejju 1997 fuq in-nomenklatura tal-pajjiż għall-istatistika dwar il-kummerċ bejn l-Istati Membri (ĠU L 128, tal-21.5.1997, p.1)." C. KUNFIDENZALITÀ STATISTIKA 1.L-intestatura "KUNFIDENZALITÀ STATISTIKA" wara punt 16 għandha tkun mibdula bi "PRINĊIPJI STATISTIĊI U KUNFIDENZALITÀ" 2.Il-punt li ġej għandu jiddaħhal wara punt 17 (Regolament tal-Kunsill (KEE) Nru 1588/90): "17a. 397 R 0322: Regolament tal-Kunsill (KE) Nru 322/97 tas-17 ta' Frar 1997 dwar l-istatistika tal-komunità (ĠU L 52, tat-2.2.1997, p.1)." D. STATISTIKA DEMOGRAFIKA U SOĊJALI Il-punt li ġej għandu jiddaħħal wara punt 18b (Regolament tal-Kunsill (KE) Nru 2744/95): "18c. 397 R 0023: Regolament tal-Kunsill (KE) Nru 23/97 tal-20 Diċembru 1996 fuq statistika fuq il-livell u l-istruttura ta' l-ispejjeż tax-xogħol (ĠU L 6, ta' l-10.1.1997, p.1). Il-provvedimenti tar-Regolament għandu, għall-iskopijiet tal-Ftehim preżenti, jinqara b'dawn l-adattamenti li ġejjin: (a) L-istati ta' l-EFTA għandhomx ikunu marbuta bl-analiżi reġjonali tad-data kif meħtieġa minn dan ir-Regolament; (b) Liechtenstein hija eżentata milli tiġbor id-data meħtieġa minn dan ir-Regolament; (ċ) dan li ġej għandu jiżdied f'punt I ta' l-Anness wara "Għall-Isvezja: … sena.";"Għall-Islanda: is-sena finanzjarja 1997 bil-kondizzjoni li tipprovdi l-istimi għas-sena ta' riferenza 1996"; (d) dan li ġej għandu jiżdied f'punt II ta' l-Anness wara "6. Għall-Awstrija: … sezzjoni I":"7. Għall-Islanda: sezzjonijiet H,J,K"." E. STATISTIKA EKONOMIKA 1.L-inċiż li ġej għandu jkun miżjud f'punt 19 (Direttiva tal-Kunsill 89/130/KEE): "— 397 D 0157: Deċiżjoni tal-Kunsill 97/157/KE, Euratom tat-12 ta' Frar 1997 (ĠU L 60, ta' l-1.3.1997, p. 63)." 2.Dan li ġej għandu jiġi miżjud wara punt 19a (Regolament tal-Kunsill (KE) Nru 2494/95): "19b. 396 R 1749: Regolament tal-Kummissjoni (KE) Nru 1749/96 tad-9 ta' Settembru 1996 dwar miżuri ta' implimentazzjoni tal-bidu għar-Regolament tal-Kunsill (KE) Nru 2494/95 dwar indiċi armonizzati ta' prezzijiet għall-konsumatur (ĠU L L 229, ta' l-10.9.1996, p. 3). 19c. 396 R 2214: Regolament tal-Kummissjoni (KE) Nru 2214/96 tal-20 ta' Novembru 1996 dwar indiċi armonizzati ta' prezzijiet għall-konsumatur: trasmissjoni u disseminazzjoni ta' sub-indiċi tal-HICP (ĠU L 296, tal-21.11.1996, p. 8). 19d. 396 R 2223: Regolament tal-Kunsill (KE) Nru 2223/96 tal-25 ta' Ġunju 1996 dwar is-sistema Ewropea tal-kontijiet nazzjonali u reġjonali fil-Komunità (ĠU L 310, tat-30.11.1996, p. 1). Il-provvedimenti tar-Regolament għandu, għall-iskopijiet tal-Ftehim preżenti, jinqara b'dawn l-adattamenti li ġejjin: (a) L-istati ta' l-EFTA m'għandhomx ikunu marbuta bl-analiżi reġjonali tad-data kif meħtieġa minn dan ir-Regolament; (b) Dan ir-Regolament m'għandux japplika għal Liechtenstein. (ċ) L-Islanda hija eżentata milli tagħmel użu minn NACE REV. 1 għas-snin 1995u 1996; għandha tissupplixxi minflok data konvertita minn ISIC 1968; (d) F'L-Anness B. Derogi dwar it-tabelli li għandhom jingħataw fil-qafas tal-kwestjonarju ESA-95 permezz tal-pajjiż, dan li ġej għandu jiżdied wara punt 15 (Renju Unit): "15. ISLANDA 15.1. Derogi għat-tabelli Nru | Tabella | Deroga | Sa | 1 | L-ammonti meħudin f'daqqa ewlenin kull kwart | Kalkoli bil-maqlub | 2005 | 3 | Tabelli bl-Industrija | Ittardjar: t + 18 -il xahar Kalkoli bil-maqlub: 1970-72 m'għandhiex tkun kalkolata mill-ġdid NACE REV.1 mill-1997 'l quddiem. Is-snin ta' qabel ibbażati fuq konverżjoni minn ISIC 1968 | 2005 | 8 | Kontijiet mhux finanzjarji bis-settur | Kalkoli bil-maqlub: Is-sena 1995 m'għandhiex tingħata | 2005 | 12 | Tabelli bl-Industrija u bir-reġjun | L-ebda kontijiet reġjonali jew taqsim | 2005 | 13 | Kontijiet tad-djar bir-reġjuni | L-ebda kontijiet reġjonali jew taqsim | 2005 | 15 | Tabella ta' supplement bi prezzijiet bażiċi li jinkludu bidliet f'prezzijiet għal min jixtri, A60 × P60 | | | 16 | Użu ta' tabelli tal-prezzijiet għall-konsumatur, A60 × P60 | | | 17 | Tabelli simmetriċi dwar dħul u ħruġ bi prezzijiet bażiċi, P60 × P60, kull ħames snin | | | 18 | Tabelli simmetriċi dwar dħul u ħruġ għal ħruġ domestiku bi prezzijiet bażiċi, P60 × P60, kull ħames snin. | | | 19 | Tabelli simmetriċi dwar dħul u ħruġ għall-importazzjoni bi prezzijiet bażiċi, P60 × P60, kull ħames snin. | | | 20 | Klassifikazzjoni minn naħa għal oħra ta' assi fissi bl-industrija u l-prodott, P31× P13, kull ħames snin. | L-ebda taqsim bl-industrija | 2005 | 22 | Klassifikazzjoni minn naħa għal oħra ta' assi fissi gross bl-industrija u l-prodott, P31× P13, kull ħames snin. | L-ebda taqsim bil-prodott, bl-industrija b'NACE REV.1, 2 numri | 2005" | 19e. 397 D 0178: Deċiżjoni tal-Kummissjoni 97/178/KE, Euratom ta' l-10 ta' Frar 1997 fuq id-definizzjoni ta' metodoloġija għall-bidla bejn is-sistema Ewropea ta' kontijiet nazzjonali u reġjonali fil-Komunità (ESA 95) u s-Sistema Ewropea ta' kontijiet ekonomiċi integrati (ESA second edition) (ĠU L 75, tal-15.3.1997, p. 44)." F. STATISTIĊI AGRIKOLI 1.Punt 21 (Direttiva tal-Kunsill 72/280/KEE) għandu jiġi mibdul b'dan li ġej: "21. 396 L 0016: Direttiva tal-Kunsill 96/16/KE tad-19 ta' Marzu 1996 dwar stħarriġ statistiku tal-ħalib u prodotti tal-ħalib (ĠU L 78, tat-28.3.1996, p. 27). Id-dispożizzjonijiet tad-Direttiva għandu, għall-iskopijiet tal-Ftehim preżenti, għandu jinqara bl-adattazzjonijiet li ġejjin: (a) Il-Liechtenstein hija eżentata milli tiġbor id-data meħtieġa minn din id-Direttiva; (b) L-Islanda u n-Norveġja huma eżentati milli jagħtu data dwar il-konsum f'pajjiżhom ta' ħalib previst fl-Artikolu 1(2)." 2.Punt 22 (Deċiżjoni tal-Kummissjoni 72/356/KEE) għandu jkun mibdul b'dan li ġej: "22. 397 D 0080: Deċiżjoni tal-Kummissjoni 97/80/KE tat-18 ta' Diċembru 1996 li tistabbilixxi dispożizzjonijiet għall-implimentazzjoni ta' Direttiva tal-Kunsill 96/16/KE dwar stħarriġ statistiku tal-ħalib u prodotti tal-ħalib (ĠU L 24, tal-25.1.1997, p. 26). Id-dispożizzjonijiet tad-Deċiżjoni għandhom, għall-iskopijiet tal-Ftehim preżenti, jinqraw b'dan l-addattament li ġej: Liechtenstein hija eżentata milli tiġbor id-data meħtieġa minn din id-Deċiżjoni." 3.F'punt 23 (Regolament tal-Kunsill (KEE) Nru 571/88), l-inċiż li ġej għandu jkun miżjud: "— 396 R 2467: Regolament tal-Kunsill (KE) Nru 2467/96 tas-17 ta' Dicembru 1996 (ĠU L 335, ta' l-24.12.1996, p. 3)." 4.F'punt 23 (Regolament tal-Kunsill (KEE) Nru 571/88), l-adattamenti għandhom ikunu emendati kif ġej:(i)it-test ta' l-adattament (a) għandu jinbidel b'dan li ġej:"f'L-artikolu 4, it-test li jibda b' "u sa fejn huma importanti lokalment …" sa "… il-linji gwida ekonomiċi tekniċi partikolari fit-tifsira ta' l-istess Deċiżjoni" mhux applikabbli";(ii)it-test ta' adattament (c) għandu jitħassar;(iii)it-test ta' adattament (f) għandu jiġi mibdul b'dan li ġej:"Liechtenstein għandha, qabel tmiem is-sena 1998, twassal data bażika koperta b'dan ir-Regolament skond il-ftehim li għandu jintlaħaq ma' Eurostat. Implimentazzjoni aktar dettaljata għandha tkun ikkunsidrata in konnessjoni mal-ġbir tad-data fl-1999/2000" . --------------------------------------------------